**6ο Γυμνάσιο Νίκαιας Σχολ. Έτος : 2022 - 23**

Τηλ : 2104930198 , 2104907175

Website: htpp://blogs.sch.gr/6gymnika/

Email: mail@6gym-nikaias.att.sch.gr

**ΕΣΩΤΕΡΙΚΟΣ ΚΑΝΟΝΙΣΜΟΣ 6ΟΥ ΓΥΜΝΑΣΙΟΥ ΝΙΚΑΙΑΣ**

* Το 6ο Γυμνάσιο Νίκαιας αρχίζει κανονικά τη λειτουργία του στις 08.10 και το ωρολόγιο πρόγραμμα ολοκληρώνεται στις 13.45 (ανάλογα με το πρόγραμμα κάθε τμήματος) .
* Οι μαθητές προσέρχονται στην ώρα τους. Μετά την προσευχή η πόρτα του σχολείου θα κλείνει και θα ανοίγει για τη δεύτερη διδακτική ώρα . Σε περίπτωση μη έγκαιρης προσέλευσης, οι μαθητές δε θα γίνονται δεκτοί και θα παίρνουν απουσία.
* Οι μαθητές υποχρεούνται να παρακολουθούν όλα τα μαθήματα. Οι μαθητές εισέρχονται στις τάξεις μόλις χτυπήσει το κουδούνι. Όσοι μαθητές καθυστερούν και εισέρχονται μετά την είσοδο του διδάσκοντος στην αίθουσα διδασκαλίας θα παίρνουν απουσία αλλά θα παραμένουν στην τάξη για να μη χάσουν το μάθημα. Η συστηματική καθυστέρηση θα επιφέρει τις ανάλογες κυρώσεις.
* Κανείς μαθητής δεν φεύγει από το σχολείο χωρίς τη συνοδεία του κηδεμόνα του και χωρίς την γραπτή άδεια του διευθυντή.
* Κατά τη διάρκεια των διαλειμμάτων, όλοι οι μαθητές κατεβαίνουν στο προαύλιο. Δεν επιτρέπεται η παραμονή στις αίθουσες εκτός ειδικών περιπτώσεων (π.χ. τραυματισμών) .
* Δεν επιτρέπεται η κατανάλωση τροφίμων και ποτών στις αίθουσες.
* Απαγορεύεται αυστηρά το κάπνισμα σε όλους τους χώρους του σχολείου.
* Απαγορεύεται αυστηρά η χρήση κινητών τηλεφώνων ή άλλων ηλεκτρονικών συσκευών.
* Η παρενόχληση του μαθήματος ή η μη τήρηση των κανόνων της τάξης επιφέρει τις ανάλογες κυρώσεις από τον Διδάσκοντα ή τον Διευθυντή. Η παρατήρηση, η επίπληξη και η ωριαία απομάκρυνση είναι οι ποινές που θα εφαρμόζονται. Μαθητής που θα παίρνει ωριαία απομάκρυνση από τη τάξη θα απασχολείται με υλικό που θα του δίνει ο διδάσκων καθηγητής σε χώρο που θα καθορίζεται από τον διευθυντή. Επαναλαμβανόμενες ωριαίες απομακρύνσεις θα επιφέρουν σύγκληση του συμβουλίου τάξης.
* Για την τακτική παρακολούθηση της φοίτησης των μαθητών ευθύνονται εξ ολοκλήρου οι κηδεμόνες τους. Οι γονείς/κηδεμόνες οφείλουν να ενημερώνουν το σχολείο για τον λόγο απουσίας των μαθητών. Ταυτόχρονα το σχολείο ενημερώνει τους γονείς/κηδεμόνες για αναίτιες ή επαναλαμβανόμενες απουσίες.
* Η φοίτηση των μαθητών θεωρείται επαρκής εφόσον το σύνολο των απουσιών τους δεν ξεπερνά τις εκατόν δεκατέσσερις (114). Σε διαφορετική περίπτωση ο μαθητής επαναλαμβάνει την τάξη.
* Αναλυτικές οδηγίες θα αναρτηθούν στην ιστοσελίδα του σχολείου.
* Προσβλέπουμε στην αγαστή συνεργασία μεταξύ καθηγητών, μαθητών και κηδεμόνων για την όσο το δυνατόν καλύτερη αγωγή των μαθητών.

Εκ μέρους και του Συλλόγου Καθηγητών

Μπενάκης Εμμανουήλ

 Διευθυντής